CELEX: 32011D0073
Language: lt
Date: 1296604800000
Title: 2011/73/ES: 2011 m. vasario 2 d. Komisijos sprendimas, kuriuo leidžiama tiekti rinkai valgomojo dantenio ( Lentinula edodes ) micelio ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 442)

3.2.2011   
            
            
               LT
            
            
               Europos Sąjungos oficialusis leidinys
            
            
               L 29/30
            
         KOMISIJOS SPRENDIMAS
   2011 m. vasario 2 d.
   kuriuo leidžiama tiekti rinkai valgomojo dantenio (Lentinula edodes) micelio ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 442)
   (Tekstas autentiškas tik anglų kalba)
   (2011/73/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2007 m. gruodžio 19 d. bendrovė GlycaNova Norge AS kompetentingoms Jungtinės Karalystės institucijoms pateikė prašymą tiekti rinkai valgomojo dantenio (Lentinula edodes, anksčiau Lentinus edodes) micelio ekstraktą kaip naują maisto sudedamąją dalį.
            
         
               (2)
            
            
               2008 m. lapkričio 3 d. kompetentinga Jungtinės Karalystės maisto vertinimo tarnyba pateikė pirminio vertinimo ataskaitą. Joje ji padarė išvadą, kad galima pritarti Lentinula edodes micelio ekstrakto naudojimui.
            
         
               (3)
            
            
               2009 m. sausio 7 d. Komisija pirminio vertinimo ataskaitą išsiuntė visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikta pagrįstų prieštaravimų dėl šio produkto tiekimo rinkai.
            
         
               (5)
            
            
               Todėl 2009 m. rugsėjo 24 d. konsultuotasi su Europos maisto saugos tarnyba (EMST).
            
         
               (6)
            
            
               2010 m. liepos 9 d. EMST (Dietinių produktų, mitybos ir alergologijos specialistų grupės) mokslinėje nuomonėje dėl Lentinula edodes ekstrakto kaip naujos maisto sudedamosios dalies saugumo (2) padarė išvadą, kad Lentinula edodes micelio ekstraktas atsižvelgiant į siūlomas naudojimo sąlygas ir siūlomą vartojimo kiekį yra saugus.
            
         
               (7)
            
            
               Remiantis moksliniu vertinimu nustatyta, kad Lentinula edodes micelio ekstraktas atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima tiekti I priede nurodytą Lentinula edodes micelio ekstraktą kaip naują maisto sudedamąją dalį, skirtą naudoti II priede nurodytomis paskirtimis.
   2 straipsnis
   Šiuo sprendimu leidžiamo Lentinula edodes micelio ekstrakto pavadinimas, rašomas ženklinant jo turinčius maisto produktus, yra „grybo Lentinula edodes ekstraktas“ arba „valgomojo dantenio ekstraktas“.
   3 straipsnis
   Šis sprendimas skirtas bendrovei GlycaNova Norge AS, Oraveien 2, 1630 Gamle Fredrikstad, Norvegija.
   
      Priimta Briuselyje 2011 m. vasario 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys (2010 m.); 8(7): 1685.
   
      I PRIEDAS
      
         
            Lentinula edodes micelio ekstrakto specifikacijos
      
      
         Aprašymas
      
      Nauja maisto sudedamoji dalis – sterilus vandeninis ekstraktas, gautas iš Lentinula edodes micelio, auginamo naudojant giluminę fermentaciją. Tai šviesiai rudas, šiek tiek drumzlinas skystis.
      Lentinanas – tai 5 × 105 daltonų molekulinės masės, 2/5 šakotumo lygio ir trigubos spiralės tretinės struktūros β- (1–3) β-(1–6)-D-gliukanas.
      
                  
                     Lentinula edodes micelio ekstrakto sudėtis
               
            
                  Drėgmės kiekis
               
               
                  98 %
               
            
                  Sausoji medžiaga
               
               
                  2 %
               
            
                  Laisvoji gliukozė
               
               
                  Mažiau nei 20 mg/ml
               
            
                  Iš viso baltymų (1)
                  
               
               
                  Mažiau nei 0,1 mg/ml
               
            
                  Azoto turinčios sudedamosios dalys (2)
                  
               
               
                  Mažiau nei 10 mg/ml
               
            
                  Lentinanas
               
               
                  0,8–1,2 mg/ml
               
            
         (1)  Bradfordo metodas
      
         (2)  Kjedalio metodas
   
   
      II PRIEDAS
      
         
            Lentinula edodes micelio ekstrakto naudojimo paskirtys
      
      
                  Produktų grupės
               
               
                  Didžiausia leistina Lentinula edodes micelio ekstrakto koncentracija
               
            
                  Duonos produktai
               
               
                  2 mL/100 g
               
            
                  Gaivieji gėrimai
               
               
                  0,5 mL/100 mL
               
            
                  Paruošti patiekalai
               
               
                  2,5 mL valgio metu
               
            
                  Jogurtiniai maisto produktai
               
               
                  1,5 mL/100 mL
               
            
                  Maisto papildai (kaip apibrėžta Direktyvoje 2002/46/EB (1))
               
               
                  2,5 mL per dieną
               
            
         (1)  OL L 183, 2002 7 12, p. 51.